
MINUTI
LAQGĦA TAL-KUNSILL LOKALI S-SWIEQI
ID-DISA’ LEĠISLATURA 2024 
SEDUTA NUMRU 40
Il-Kunsill Lokali tas-Swieqi iltaqa f’seduta nhar it-Tnejn 13 ta’Lulju 2026 fil-17.30.
Preżenti:
Noel Muscat		   -            Sindku 
Jordan Galea Pace          -             Viċi Sindku 
Rowena Scicluna             -            Kunsillier 
Miguel Balzan                  -            Kunsillier 
Maryanne Abela             -             Kunsillier 
Theresa Valentino          -             Kunsillier 
Anna Pisani                      -            Kunsillier 
Edgar Rossignaud           -             Kunsillier 
Lucia Vassallo                    -          Kunsillier 

Uffiċjal Preżenti:		Clarissa Buhagiar – Segretarju Eżekuttiv







Noel Muscat                                                                                                      Clarissa Buhagiar
Sindku                                                                                                                  Segretarju Eżekuttiv
Is-Sindku rringrazzja lill-Kunsillier preżenti talli attendew għal din is-seduta li sejħet b’mod urġenti kif ukoll lis-SE li illum ħabat wkoll għeluq sninha. 

Is-Sindku nforma li din is-Seduta saret b’mod urġenti peress li l-qagħda tal-lokalita qed tkompli tiddeterjora b’mod mgħaġġel ħafna tant li issa anke r-residenti stess qed jitolbu għal iktar miżuri b’saħħithom.  Hu nforma li din is-sitwazzjoni ilha tiġi indirizzata mill-Kunsill  snin sħaħ imma sfortunatament , anke it-tnax-il proposta li ppreżenta l-Kunsill riċentament ġew injorati. 

Il-Kunsill flimkien mar-residenti kien ġie mwiegħed li mit-2 ta’Ġunju 2026, se jibdew jingħataw l-ON SPOT FINES lil barranin. Imma s’issa jidher li sa llum, għadu ma semmiex meta din verament se tibda’ tiġi attwata. 

Is-Sindku rringrazzja lil Pulizija kif ukoll l-MTA ta’ l-isforzi kollha tagħhom b’mod kontinwu sabiex jindirizzaw il-problemi kollha relatati ma’ short-lets bħal ħruġ ta’ skart illegali, vandaliżmu, storbju eċċessiv u over-crowding. Is-Sindku nforma li dan mhux għax il-Kunsill huwa kontra t-tkabbir ekonomiku imma irrid jkun hemm bilanċ adekwat.

Il-Viċi Sindku nforma li r-residenti qed jiġu sfurzati jitilqu mis-Swieqi minħabba dawn il-problemi li qed jaffaċjaw ta’ kuljum. Hu nforma li għalkemm qed jiġu mplimentati miżuri tajbin; dawn saru tard wisq. 

Il-Kunsillier M.Abela infurmat li Malta qed tiġi rriklemata bħala party-island minn ħafna influencers barranin. Dawn it-turisti ilhom jikkawżaw dan l-inkwiet u l-problemi. 

Il-Kunsillier T.Valentino saħqet li hemm bżonn li bħal kull ħaġa oħra, hemm bżonn immedjat li jsir pjan bi ħsieb ta’ kemm il-lokalita’ tiflaħ għal dan it-tip ta’ kummerċ. 

Wara diskuzzjoni, ġie deċiż li l-Kunsill jistieden b’mod uffiċċjali kemm lil Prim Ministru kif ukoll lil Kap tal-Oppożizzjoni sabiex jiltaqgħu mar-residenti u jisimgħu b’mod dirett l-inkwiet ta’residenti. 


Kien hemm qbil unanimu li tintbagħat din l-istedina. 



Din is-seduta spiccat fis-18.30.




Noel Muscat                                                                                          Clarissa Buhagiar
Sindku                                                                                                     Segretarju Eżekuttiv

